5. (
- Ennen kohdasta 63 toimitettua äänestystä
Alojz Peterle
(EN) Arvoisa puhemies, haluaisin kertoa kollegoilleni PPE-DE-ryhmässä, että kohta kohdalta -äänestyksen toisessa osassa on virhe. Oikea päätös on ”ei” eikä ”kyllä”.
- Ennen kohdasta 69 toimitettua äänestystä
Cem Özdemir
Arvoisa puhemies, tällä suullisella tarkistuksella tekstistä pyritään tekemään täsmällisempi ja ajantasainen. Esittelemällä tarkistuksen toteutan myös varjoesittelijän toiveen. Luen tarkistuksen englanniksi:
(EN) ”Pitää myönteisenä Uzbekistanin rikosoikeudellisen järjestelmän uudistamiseen liittyvänä askeleena sitä, että maan parlamentti hyväksyi lait kuolemanrangaistuksen poistamisesta sekä tuomioistuinten toimivallasta antaa pidätysmääräyksiä; kehottaa suorittamaan rikosoikeusjärjestelmän täydellisen uudistuksen, joka edistäisi käytännössä tehokkaasti näiden uudistusten täytäntöönpanoa.”
(Suullinen tarkistus hyväksyttiin.)
- Ennen tarkistuksesta 17 toimitettua äänestystä
Bernd Posselt
(DE) Arvoisa puhemies, ennen lopullista äänestystä haluan sanoa, että olen hämmentynyt, että kaikki keltaiset naapurini ovat hävinneet. Vain yksi on jäljellä.
Puhemies
(DE) Kirjaamme tämän pöytäkirjaan, mutta olen mieluummin kommentoimatta asiaa.
